"Προσέγγιση του άλγους 
στην περιοχή του ισχίου"
Το όνομά μου είναι Dr. Baldeep Singh
και είμαι παθολόγος εδώ στο Stanford.
 Σήμερα θα μιλήσουμε για την κλινική
εξέταση και τη διαφορική διάγνωση
του άλγους
στην περιοχή του ισχίου.
Στη συνέχεια θα ρωτήσουμε
τον ασθενή πού είναι το άλγος
χρησιμοποιώντας τον κανόνα
των δακτύλων,
ζητώντας από τον ασθενή
να χρησιμοποιήσει το δάκτυλό του
 για να δείξει
πού είναι το άλγος,
 εστιάζοντας σε τρεις
 βασικές περιοχές.
Την πρόσθια περιοχή,
την έξω περιοχή,
και την οπίσθια περιοχή.
 Ο Steve είναι μαζί μας για να μας
βοηθήσει με την επίδειξή μας σήμερα.
Και θα σας δείξουμε πάλι πως
η εστίαση του άλγους του ασθενούς
μπορεί να είναι εδώ στη μπροστινή
επιφάνεια μπροστά στο πόδι,
 στην έξω επιφάνεια ή
στο πλάι του ποδιού,
ή στην οπίσθια επιφάνεια ή
το πίσω μέρος του ποδιού.
 Βοηθάει πολύ το να οργανώσουμε
το άλγος αυτό σε τρεις περιοχές.
Πρόσθια, έξω,
 και οπίσθια.
ΠΡΟΣΘΙΑ.
Το πραγματικό πρόσθιο άλγος υποδηλώνει
άλγος στην άρθρωση
του ισχίου.
 Περιλαμβάνει πολλές
διαγνώσεις, όπως
οστεοαρθρίτιδα,
κάταγμα αυχένα,
οξεία σηπτική αρθρίτιδα,
σύνδρομο μηροκοτυλιαίας πρόσκρουσης,
 και αγγειακή νέκρωση.
Η παραισθητική μηραλγία
 εκδηλώνεται
με ένα επιπολής κάψιμο
στον άνω-έξω μηρό
και μερικές φορές αρχικά συγχέεται
με άλγος στο μηρό.
ΕΞΩ.
Η διαφορική διάγνωση του άλγους
στην έξω επιφάνεια του ισχίου περιλαμβάνει
τη θυλακίτιδα του μείζονος τροχαντήρα
και το εξωτερικό κροτούν ισχίο.
Η θυλακίτιδα του μείζονος
τροχαντήρα είναι, κατά πολύ,
η πιο κοινή διάγνωση του
πλευρικού άλγους.
 ΟΠΙΣΘΙΑ.
Το οπίσθιο άλγος περιλαμβάνει
τη ριζοπάθεια που αντανακλά στο ισχίο,
παθολογία της ιερολαγόνιας άρθρωσης,
 και το σύνδρομο απιοειδούς μυός.
Στη συνέχεια, θα επιδείξω πώς
να πραγματοποιείτε
την εξέταση
για αυτές τις διαγνώσεις.
Ξεκινώντας με το πρόσθιο ισχίο
θα εστιάσουμε σε μερικές βασικές δοκιμασίες
που θα μας βοηθήσουν
να διαφοροδιαγνώσουμε
εάν το άλγος εντοπίζεται
στην πρόσθια περιοχή,
αρχίζοντας με τη δοκιμασία
στροφής του ισχίου.
Η δοκιμασία στροφής του ισχίου βοηθάει
εάν υποπτευόμαστε κάταγμα του ισχίου.
Εάν ο ασθενής είναι αναπαυμένος στην κλίνη,
μπορούμε να κινήσουμε το πόδι
ή να το κυλήσουμε, σαν ένα
κούτσουρο μπρος πίσω,
προσπαθώντας να εκλύσουμε άλγος
στην περιοχή του ισχίου.
Μπορούμε επιπλέον να το επιβεβαιώσουμε
με τη δοκιμασία συμπίεσης.
Αρχικά, έχοντας το πόδι του ασθενούς
σε πλήρη έκταση
 και κτυπώντας κάτω από το πόδι,
κατά μήκος του ποδιού,
κτυπώντας στο γόνατο,
και πάλι προκαλώντας
δυσφορία εάν υπάρχει κάταγμα
στο ισχίο πρόσθια
και τελικά στα πλάγια.
Εάν όλα αυτά είναι αρνητικά και είμαστε
πεπεισμένοι ότι δεν υπάρχει κάταγμα ισχίου,
 τότε θα προχωρούσαμε στο εύρος κίνησης.
 Τοποθετούμε το πόδι του ασθενούς
σε πλήρη κάμψη και
 το φέρνουμε σε έξω και έσω στροφή
σε 45 μοίρες περίπου.
Εάν δούμε σοβαρό περιορισμό,
τότε αυτό είναι ενδεικτικό
 για παθολογία στη ίδια
 την άρθρωση,
όπως παρατηρείται
στην οστεοαρθρίτιδα.
Τέλος, ολοκληρώνουμε εξετάζοντας την άρθρωση
στα όρια του εύρους κίνησης.
Εάν εκλυθεί άλγος στον ασθενή
με αυτή τη δοκιμασία πρόκλησης,
 τότε αυτό είναι πολύ ενδεικτικό
επιχείλιου τραυματισμού της άρθρωσης.
Τέλος, αν ο ασθενής παραπονείται
περισσότερο για άλγος στο μηρό,
αυτό μπορεί να υποδηλώνει τη διάγνωση
της παραισθητικής μηραλγίας.
Σε αυτή την περίπτωση ο ασθενής θα έχει
κάψιμο στην κορυφή του μηρού
και στην εξέταση θα παρουσιάζει
ελαττωμένη αισθητικότητα.
Στη συνέχεια, μετακινούμε
τον ασθενή στα πλάγια,
σε αυτή τη θέση, για να
αξιολογήσουμε για άλγος
στην έξω επιφάνεια
του ισχίου του.
Υπάρχουν μερικά πράγματα,
στα οποία θέλουμε να εστιάσουμε.
Το ένα είναι η θυλακίτιδα του μείζονος
τροχαντήρα, στην οποία ο ασθενής θα έχει
άλγος στην περιοχή του
μείζονος τροχαντήρα,
έτσι ψηλαφώντας σε αυτήν την περιοχή άμεσα,
εάν μπορέσετε να εκλύσετε άλγος,
τότε αυτό είναι ενδεικτικό
αυτής της διάγνωσης.
Στη συνέχεια, θέλουμε να εστιάσουμε
στη διάγνωση του κροτούντος ισχίου,
στο οποίο η λαγονοκνημιαία ταινία
μπορεί να προκαλεί άλγος καθώς
προσκρούει μπρος και πίσω
στην περιοχή του μείζονος τροχαντήρα.
Για να το κάνετε αυτό, κρατάτε ολόκληρο
το πόδι και το μετακινείτε
μπρος και πίσω,
κάμψη και έκταση,
αναζητώντας μία αίσθηση κρότου ή
άλγος που εκλύεται σε αυτή την πλευρά,
επιβεβαιώνοντας έτσι τη διάγνωση
του κροτούντος ισχίου.
Τέλος, ολοκληρώνουμε με
το οπίσθιο άλγος.
Μία από τις κύριες αιτίες
οπίσθιου άλγους του ισχίου
είναι η οσφυϊκή ριζοπάθεια.
Θα θέλαμε να σας παραπέμψουμε
στο βίντεο του Stanford 25
σχετικά με το άλγος οσφύος για
αυτό το τμήμα της εξέτασης.
Στη συνέχεια, θα θέλαμε
να επικεντρωθούμε στην πιθανότητα
άλγους στην
ιερολαγόνια άρθρωση.
Για να το κάνουμε αυτό, εκτελούμε τη
επονομαζόμενη δοκιμασία FAbER.
Το FAbER αντιστοιχεί σε
κάμψη, απαγωγή, και έξω στροφή.
 Ενώ ο ασθενής είναι σε αυτή τη θέση,
ασκούμε πίεση στο γόνατο
και προσπαθούμε να εκλύσουμε
άλγος στην οπίσθια περιοχή.
Τέλος, θα θέλαμε να επικεντρωθούμε
σε μία άλλη διάγνωση,
που είναι το σύνδρομο του
απιοειδούς μυός.
Ο απιοειδής μυς είναι η
κορυφή του γλουτού και
μπορεί μερικές φορές
να πιέζει το ισχιακό νεύρο
 προκαλώντας έτσι οπίσθιο άλγος
 στους γλουτούς ή άλγος ισχίου
ή επίσης μπορεί να
προσομοιάζει με ριζοπάθεια,
όπως είδαμε στα βίντεο
σχετικά με την οσφύ.
Για να το εκλύσουμε, θα
προσπαθήσουμε να εκτελέσουμε
δύο δοκιμασίες πρόκλησης
που θα μας βοηθήσουν.
Η μία είναι να κάμψουμε πλήρως το πόδι
ψηλά περίπου στις 90 μοίρες.
Σε αυτό το σημείο εάν ο απιοειδής μυς
ενεργοποιηθεί πλήρως,
μπορεί να προκαλέσει συμπτώματα
στην περιοχή των γλουτών.
Έπειτα, εάν υπάρχει άλγος
σε αυτή την περιοχή,
μπορούμε να λυγίσουμε το
γόνατο και να το φέρουμε
προς την άλλη πλευρά του
σώματος του ασθενούς
κρατώντας το ισχίο στη θέση του
προσπαθώντας να εκτείνουμε τον απιοειδή μυ
και να πιέσουμε πλήρως
το ισχιακό νεύρο.
Εάν αυτό προκαλέσει άλγος,
μπορεί να είναι πολύ ενδεικτικό
του συνδρόμου απιοειδούς μυός.
Και με αυτό ολοκληρώνουμε το βίντεο
για την προσέγγιση στο άλγος ισχίου.
Θα ήθελα να ευχαριστήσω τον Steve
που μας βοήθησε με την επίδειξή μας σήμερα.
Για περισσότερα βίντεο
για άλλα μέρη της εξέτασης
πηγαίνετε στην ιστοσελίδα
του Stanford 25.
Το προηγούμενο πρόγραμμα προστατεύεται
από πνευματικά δικαιώματα
του Διοικητικού Συμβουλίου
του Leland Stanford Junior University.
Παρακαλούμε επισκεφτείτε μας στο
med.stanford.edu
